Se jilgħabu mingħajr il-captain Virgil van Dijk, iżda xorta hu mistenni li jikkwalifikaw minn Grupp Ċ tal-Euro 2020 L-oranġjo Ewropej huma mill-ġdid fost il-pajjiżi finalisti f'waħda miż-żewġ kompetizzjonijiet il-kbar tad-dinja, il-Euro 2020. Fl-aħħar deċenju, it-tim nazzjonali Olandiż ma mexiex man-norma tas-snin preċedenti u ddiżappunta bil-kbir meta għal żewġ kompetizzjonijiet konsekuttivi fallew il-kwalifikazzjoni għall-fażi finali tal-Euro 2016 u t-Tazza tad-Dinja tal-2018. Għaxar snin ilu, huma kienu fit-tieni post fil-klassifika tar-rankings tal-FIFA, iżda fis-snin ta' wara r-riżultati tagħhom kienu tant ħżiena li niżlu sat-22 post. Illum irkupraw numru ta' postijiet u jinsabu fl-14-il post ta' din il-klassifika. L-għażla ta' Frank De Boer bħala kowċ tal-Olanda hi meqjusa minn bosta bħala waħda diskutibbli Wara li mexxa lill-Olanda għall-kwalifikazzjoni, u l-finali tal-Euro 2020 kienet posposta b'sena, Ronald Koeman għażel li jispiċċa minn kowċ tal-Olanda biex isir kowċ ta' Barcelona. Is-suċċessur magħżul bħala kowċ nazzjonali kien Frank De Boer. Ronald Koeman kien il-kowċ tal-Olanda għall-partiti fil-grupp ta' kwalifikazzjoni. B'tim kompost minn ġenerazzjoni ta' plejers ta' kwalità, fosthom Georginio Wijnaldum, Matthijs de Ligt, Frenkie de Jong, Memphis Depay u oħrajn, l-Olanda temmew it-tieni fi Grupp Ċ; żewġ punti biss taħt l-ewwel post, il-Ġermanja. Sena ilu, meta l-Covid-19 ippospona l-organizzazzjoni ta' dan it-turnament Ewropew b'sena, Koeman għażel li jispiċċa mill-kariga ta' kowċ nazzjonali biex issieħeb ma' Barcelona. Is-suċċessur ta' Koeman kien Frank de Boer. Kienet għażla diskutibbli, l-aktar għaliex l-eks plejer tal-istess tim nazzjonali tkeċċa tliet darbiet mir-rwol ta' kowċ ta' tliet klabbs differenti. Taħt de Boer, l-Olanda qed tilgħab b'sistema tradizzjonali ta' 4-3-3 jew 5-3-2 , b'rwol ħieles u importanti għal Memphis Depay. Wara erba' staġuni fil-Ligue 1 ma' Lyon, l-attakkant għażel li ma jiffirmax kuntratt ieħor mal-klabb Franċiż u l-indikazzjonijiet huma li jista' jiffirma ma' Barcelona. Fl-ewwel tmien partiti ta' De Boer fit-tmexxija tal-oranġjo, mhux li impressjona tant. Erba' rebħiet, tliet dros u telfa. Taħt de Boer, l-Olanda qed tilgħab b'sistema tradizzjonali ta' 4-3-3 jew 5-3-2, fejn l-attakkant ta' Lyon, Depay jingħata rwol ħieles. L-inklużjoni ta' de Jong f'din l-iskwadra toffri flessibiltà u għażliet differenti għal De Boer, peress li l-plejer ta' Barcelona kapaċi jilgħab kważi f'kull rwol; minn difensur sa attakkant. Partitarji Olandiżi waqt waħda mill-logħbiet riċenti tal-oranġjo, sintendi qabel faqgħet il-pandemija tal-COVID-19 Il-captain Olandiż, Virgil van Dijk se jkun assenti għall-Euro 2020 It-telfa ta' 4-2 kontra t-Turkija f'Marzu li għadda, kompliet iżżid il-pressjoni fuq it-tim. X'aktarx, is-suċċess tal-Olanda f'din il-kompetizzjoni se jkun qed jiddependi fuq il-forma ta' Depay u wisq aktar fuq l-effett li se jkollu fuq il-bqija tal-iskwadra, in-nuqqas tad-difensur ċentrali, Virgil van Dijk, li llu mmweġġa' minn Ottubru u baqa' ma rrkuprax fil-ħin għall-Euro 2020. Fuq il-karta l-Olanda huma l-favoriti tal-grupp u l-minimu mistenni minnhom hu li jikkwalifikaw għal mal-aħħar 16 tal-Euro 2020. It-tliet partiti tal-Olanda fi Grupp Ċ, se jknu qed jintlagħabu f'Johan Cruijff Arena ta' Amsterdam. Skont l-aħħar informazzjoni, l-awtoritajiet Olandiżi se jkunu qed jippermettu sa massimu ta' madwar 16,000 persuna biex issegwi kull partita tal-Euro 2020.